ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ካብ ናይ ሓሽሽ ህይወት ወጺኡ ሓድሽ ህይወት ዝጀመረ ስቴፋኖ 19 መጋቢት 2018 ምንጪ ስእሊ, SV መግለጺ ስእሊ, ድርብ ዕዳ ንእስነት ገለ ኤርትራውያን መንእሰያት ኣብ ስደት 'ንእስነት ዕዳ'ዩ' ዝበሃል ብዋዛ ኣይኮነን። ምኽንያቱ ንእስነት ብፍላይ ድማ ናይ ኮተቴ ዕድመ ቀራና መንገዲ'ዩ፡ ስለዝኾነ ድማ ኣብዚ ዕድመ'ዚ ኮተቴ ዝወስድዎ ኣንፈት ጉዕዞ ህይወት ንመጻኢኦም ብጽቡቕ ወይ ብሕማቕ ክውስን ይኽእል'ዩ። ስለዚ ከኣ'ዩ መንእሰያት ኣብዚ ቀራና መገዲ'ዚ ክበጽሑ እንከለዉ ደገፍ ናይ ህይወት ስካውት ዘድልዮም- ካብ ስድራቤቶምን ማሕበራዊ ኣካላትን። ብዙሓት ኤርትራውያን መንእሰያት ግን ኣብ ቀራና መንገዲ እንናሃለዉ ጋሻ ውሕጁ መጺኡ ናብ ዝደለዮ መኣዝን በቲንዎም'ዩ- ጋሻ ወሕጅ ስደት። በዚ ድማ ካብቲ ዝዓበይሉ ማሕበራውን ጂኦግራፍያውን ስፍርኦም ተፈናቒሎም ናብ ዘይፈልጥዎ ቦታን ሕብረተሰብን ከምርሑ ይግደዱ። እዚ ድማ ነዞም ስደተኛታት መንእሰያትን ኮተቴን ዕዳ ድርብ ይገብሮ። እቲ ኣብ ስደት ዝገጥሞም መሰናኽላት ከከም ኣብታ እግሮም ዝዓረፈላ ምድሪ ዝህልዎም ኣነባብራ ዝፈላለ ክኸውን እንከሎ ናብ ኣዉሮጳ ዝኣትዉ መንሰያት ግና ንሓደ ከቢድ ሓደጋ ይቃልዑ። ትጽቢት ዝተገበሮ ህይወት ዓዲ ጓናን ክዉንነትን ዝተላተሞም ቑጽሮም ዘይነዓቕ መንእሰያት ኣብ ኢድ ጉጅለታት ሸየጥቲ ዕጸ ፋርስን ናይ ገበነኛታት ጉጅለታትን ይወድቁ። ምንጪ ስእሊ, SV መግለጺ ስእሊ, ናብራ ሓሽሽን ገበንን ክትኣትዎ ቀሊል ግን ክትወጸሉ ከቢድ'ዩ ስለምንታይ?
